الاشرف قايتباى

السلطان الملك الاشرف ابو النصر سيف الدين قايتباى المحمودى الظاهرى ( 1412 - القاهره, 7 اغسطس 1496 ), سلطان الدوله المملوكيه البرجيه (الشركسيه) التسعتاشر. حكم 26 سنه و بيعتبر من اكبر سلاطين الدوله المملوكيه. من ابنيته المشهوره " قلعه قايتباى " فى اسكندريه.
تصغير|350px|الاشرف قايتباى على عرشه _ رسم اوروبى قديم.
تصغير|350px|قلعه قايتباى امر ببناها قايتباى سنه 1477.
تصغير|200px| مدفن قايتباى فى القاهره.
 نشاته 
اتولد سنة 1421 فى بلاد القبجاق و هيا بلاد من اقاليم نهر الڤولجا فى روسيا دلوقتى و كانت من اهم اسواق العبيد اللى بيتباعو و يبقو مماليك فى الدوله العباسيه. لما بقى عنده تلاتاشر سنه اشتراه تاجر اسمه محمود ابن رستم و جابه مصر سنة 1435 و اشتراه منه سلطان مصر الملك الاشرف برسباى بخمسين دينار و بقى مملوك و بغته يتعلم و يتدرب مع باقى المماليك و بعد وفاة الاشرف برسباى وصل الظاهر جقمق عن طريق الشرا و اتعين (جمدار ) بعدها ( خاصكى ) بعدها بقى( دوادار ) و فى اخر الامر اعتقه و سابه فى الجيش واخذ فى الاترقا لحد ما وصل ( اتابك )- (قائد)الجيش فى عهد السلطان الظاهر تمربغا اللى عينه فى المنصب بعد تنصيبه سلطان مصر.

 تنصيبه 
هاج المماليك على السلطان الظاهر تمربغا و خلعوه من السلطنه كانو عايزين يخلو قايتباى سلطان و بعتو للخليفه العباسى المستنجد بالله فجه و معاه القضاه الاربعه و خلعو تمربغا و بايعو قايتباى و بقى اسمه الملك الاشرف ابو النصر سيف الدين قايتباى المحمودى الظاهرى و كان عمره وقتها خمسه و خمسين سنه. و مع كده مكنش عايز يبقى سلطان لانه كان خايف الامرا و مماليكه يقتلوه و يقول عنه ابن اياس انه بكى لما بايعوه و كان متمنع و لبسوه لبس الملك غصبن عنه.ابن اياس,90/ج2

 تصرفاته 
كان زاهد و متقشف و ليه فى العلم و غاوى قرايه و فيه نزعه للصوفيه. كان شجاع و فارس وحكيم جدن و بخيل. اهتم بالجيش اهتمام عجيب و مبالغ فيه و قال ابن اياس انه صرف حوالى سبعه مليون و خمسميه و ستين الف دينار على الجيش و المبلغ ده كان كتير جدا كميزانيه للجيش بالنسبه لعصره و كان سخى فى العطايا على المماليك و العسكر لما كانو يرجعو من جبهات القتال لدرجة ان العطيه الواحده كانت بتوصل لتلاتين الف دينار و الصرف ده كله خلى الناس حالتها تضيق من كتر الفلوس المطلوبه لتغطيه مصاريف الجيوش و العسكر.ابن اياس,93/ج2

 مبانى بنيت فى عهده 
بنيت مبانى كتيره متبقى منها لحد دلوقتى كتير زى قلعته المشهوره و جامعه و الليسته دى بيها اهم المبانى اللى اتبنت خلال فترة حكمه:
 جامع تمراز.
 جامع ازبك بن تتش.
 قصر يشبك.
 مدرسه ومقبره قايتباى
 مدرسه قايتباى فى المدينه
 وكاله قايتباى بجوار الازهر
 سبيل قايتباى
 وكاله قايتباى وباب النصر والسروجيه
 قبه قايتباى الفضويه
 قصر ومكان قايتباى
 احياء الابواب
 مدرسه الروضه
 جامع جانم
 مدرسه ابو بكر بن مزهر
 جامع قجماس
 مدرسه ازبك اليوسفى

 المراجع 
 ابن إياس: بدائع الزهور فى وقائع الدهور، الهيئة المصرية العامة للكتاب، 1982
 القلقشندى : صبح الأعشى فى صناعة الإنشا، دار الفكر، بيروت.
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

       الظاهر تمربغا    مدة الحكم: 26 سنه   ابو السعادات محمد  

 لينكات برانيه 

 مصادر 

تصنيف:مماليك
تصنيف:سلاطين مصر المملوكيه
تصنيف:تاريخ مصر
تصنيف:تاريخ مصر المملوكيه
تصنيف:حكام مصر
تصنيف:مماليك برجيه
تصنيف:مواليد 1412
تصنيف:وفيات 1496